মার্তাঁ ওংলা
মার্তাঁ ওংলা ইমা দ্বিতীয় (ফরাসি: Martin Hongla; জন্ম: ১৬ মার্চ ১৯৮৮; মার্তাঁ ওংলা নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব এল্লাস ভেরোনা এবং ক্যামেরুন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। ওংলা ক্যামেরুন অনূর্ধ্ব-১৭ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। ক্যামেরুনের বয়সভিত্তিক দলের হয়ে খেলার পর, তিনি ২০২০ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।